Държавен вестник, бр. 59, 2014 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  59
13. ОБЩИ РАЗПОРЕДБИ
Уговорка относно целостта на Договора
13.1. Настоящият Договор съдържа ця­
лостното споразумение между страните по 
него относно предмета на този Договор към 
датата на сключването му с изключение на 
приложимите по закон разпоредби, които 
могат да не бъдат включвани в договора, и 
заменя всички предварителни писмени или 
устни споразумения между страните по този 
Договор по отношение на въпросите, уредени 
в настоящия Договор.
13.2. Всяка страна по този Договор потвърж­
дава, че не е приела да сключи настоящия 
Договор въз основа на което и да е изявление, 
гаранция или задължение, което не е изрично 
предвидено в него.
13.3. Доколкото е позволено от закона и 
с изключение на случаите на измама, всяка 
страна по настоящия Договор се съгласява и 
потвърждава, че нейното единствено право и 
защита във връзка с което и да е изявление, 
гаранция или задължение, направено или 
поето във връзка с този Договор, ще бъде 
правото за защита срещу нарушаването на 
уговорките на настоящия Договор, изключ­
вайки всякакви други права или защита 
(включително при деликт или произтичащи 
от нормативен акт).
13.4. Позоваването на „този Договор“ в Уго­
ворки 13.1 и 13.4 („Уговорка относно целостта 
на Договора“) включва такси и разноски, как­
то и всички документи, подписани съгласно 
настоящия Договор.
Недействителност
13.5. Всяка от разпоредбите на настоящия 
Договор е самостоятелна. В случай че някоя 
от разпоредбите се счита или бъде обявена за 
недействителна или неприложима в каквото 
и да е отношение и по силата на което и да 
е законодателство, това не следва да оказва 
влияние в тази връзка и страните следва да 
положат всички разумно необходими усилия 
да я заменят с действителна и приложима 
разпоредба, която да има възможно най-
близко действие до това на недействителната 
разпоредба.
Без създаване на представителство и без 
учредяване на тръст
13.6. С действията си съгласно настоящия 
Договор Агентите не поемат задължения от­
носно и не встъпват в отношения на предста­
вителство или отношения, свързани с тръст, 
спрямо Облигационер и следва да изпълняват 
единствено задълженията, които са изрично 
посочени в настоящия Договор и Условията, 
както и всички съпътстващи ги необходими 
задължения.
Държателят следва да се счита за соб­
ственик
13.7. Освен ако е разпоредено друго от съд 
на компетентна юрисдикция или е указано 
по друг начин от Емитента, или се изисква 
по силата на закона, всеки Агент следва да 
счита регистрирания държател на Облигация 
като неин абсолютен собственик във всички 
случаи, както е предвидено в Условията, и не 
следва да носи отговорност за това.
Без учредяване на тежести
13.8. Никой от Агентите не следва да 
упражнява права, произтичащи от учреде­
на тежест, право на прихващане или друга 
подобна претенция спрямо който и да е от 
Облигационерите по отношение на каквито 
и да е суми, дължими от него съгласно този 
договор. 
Консултации
13.9. Всеки Агент може да се консултира по 
всеки въпрос с избран от него професионален 
съветник, който може да бъде служител или 
консултант на Емитента, и не следва да носи 
отговорност за каквото и да е действие или 
бездействие, извършено добросъвестно в съ­
ответствие с консултацията на този съветник.
13.10. Никоя от разпоредбите в този Дого­
вор не изисква от който и да е от Агентите 
да извършва действия, които биха могли да 
бъдат незаконосъобразни или в противоречие с 
който и да е приложим закон или подзаконов 
нормативен акт.
Мониторинг и собствени средства
13.11. Никой от Агентите не е задължен да 
(i) следи дали Емитентът или друга страна 
спазва задълженията си съгласно настоящия 
Договор или Условията или (ii) да опреде­
ля дали е настъпило неизпълнение в даден 
момент.
13.12. Никой от Агентите не е длъжен да 
разходва или рискува своите собствени сред­
ства при изпълнението на задълженията си 
съгласно настоящия Договор.
Доверие в истинността на документите и др.
13.13. Независимо от обстоятелствата никой 
от Агентите не носи отговорност за загуба, 
произтичаща от предаването на данни към 
или от Емитента чрез ненадеждни методи 
за предаване или комуникация, като, но без 
да се ограничават до, факсимиле или елек­
тронна поща. Емитентът приема, че някои 
средства за комуникация не са надеждни и 
че Агентите не следва да носят каквато и да 
е отговорност за получаването на указания 
чрез такива ненадеждни средства. Агентите 
имат право да се съобразят с и да се доверят 
на всяко такова уведомление, указание или 
друга комуникация, за която вярват, че е била 
изпратена от надлежна страна. Емитентът